
REFERAT
privind utilizarea cu titlu gratuit, de către Regia Autonomă de Transport Timişoara, a materialelor rămase la finalizarea proiectului „Modernizarea infrastructurii la reţeaua de transport în comun cu tramvaiul în municipiul Timişoara” 
            Având în vedere art. 1 alin.(5) din Legea nr. 92/2007 care stipulează următoarele: ,, Statul sprijină prin măsuri legislative şi economice dezvoltarea cantitativă şi calitativă a serviciilor de transport public local, precum şi a infrastructurii tehnico-edilitare aferente sistemului de transport public local”.


            Având în vedere necesitatea reabilitării infrastructurii la linia cale în numeroase zone de pe raza municipiului Timişoara, zone deteriorate în prezent şi aflate într-un continuu proces de degradare, reprezentând un adevărat pericol pentru participanţii la trafic;

Având în vedere faptul că Regia Autonomă de Transport Timişoara are în derulare lucrări de întreţinere şi reparaţii executate pe domeniul public la reţeaua de transport în comun cu tramvaiul;

Având în vedere adresa Regiei Autonome de Transport Timişoara înregistrată la Primăria Municipiului Timişoara cu nr. CP2009-000074/29.01.2009;

Având în vedere Ordonanţa nr. 102/1999 pentru ratificarea Contractului de finanţare dintre România, Banca Europeană de Investiţii şi Regia Autonomă de Transport Timişoara, privind finanţarea Proiectului de reabilitare a transportului urban Timişoara, în valoare de 19.000.000 euro, semnat la Bucureşti la 20.08.1999 şi la Luxemburg la 18.08.1999;

Având în vedere art. 6, pct. 9, din Contractul de finanţare, între România, Banca Europeană de Investiţii şi Regia Autonomă de Transport Timişoara, care prevede că „Atâta timp cât împrumutul este nerambursat, RATT, dacă Banca nu va fi convenit altfel în scris, îşi va păstra titlul de proprietate şi de posesiune asupra activelor care fac parte din Proiect sau, după caz, va înlocui şi va reînnoi aceste active, menţinând Proiectul în funcţionare continuă, în conformitate cu scopul sau iniţial.”

Având în vedere prevederile art. 17 din Legea nr. 213/1998, privind proprietatea publică şi regimul juridic al acesteia şi ţinând cont de faptul că Regia Autonomă de Transport are în derulare lucrări de întreţinere, de reparaţii, precum şi de reabilitare a infrastructurii liniei cale;

Având în vedere art. 36 alin. (2), lit. c, art. 45 alin. (1) şi art. 124 din Legea nr. 215/2001, privind administraţia publică locală, republicată şi actualizată;

Având în vedere art. 136, alin. (4) din Constituţia României;

Având în vedere cele prezentate, propunem utilizarea gratuită, pe o perioadă de 2 ani, de către Regia Autonomă de Transport Timişoara a materialelor rămase la finalizarea proiectului „Modernizarea infrastructurii la reţeaua de transport în comun cu tramvaiul în municipiul Timişoara” cu finanţare BEI. Aceste materiale sunt cuprinse în anexele aferente adresei R.A.T.T. şi vor fi utilizate astfel:
- materialele cuprinse în Anexa 1şi 2 a R.A.T.Timişoara vor fi folosite în lucrări de întreţinere, de reparaţii şi de reabilitare;

- materialele inutilizabile, conform Anexei 3, vor fi comercializate de către R.A.T.Timişoara,  iar sumele încasate vor fi virate la bugetul local.

De asemenea, pentru stocul de materiale rămase neutilizate la finalizarea proiectului propunem efectuarea unui control de audit privind managementul proiectului şi al achiziţiilor aferente pe întreaga perioada de derulare a acestuia, respectiv între anii 1998-2008.

